# Република Србија

**Аутономна Покрајина Војводина**

**Општина Бачка Паланка**

**КОМИСИЈА ЗА ДОДЕЛУ СТИПЕНДИЈА**

**УЧЕНИЦИМА И СТУДЕНТИМА**

**Број:II-67-1/2021-1**

**Дана: 28. августа 2023. године**

**БАЧКА ПАЛАНКА**

На основу члана 3. став 4. Одлуке о стипендирању ученика и студената на територији Општине Бачка Паланка («Службени лист Општине Бачка Паланка», бр.15/2010, 29/2013 и 9/2023), Комисија за доделу стипендија ученицима и студентима, дана 28. августа 2023. године расписује

**КОНКУРС**

**за доделу стипендија ученицима и студентима**

**на територији Општине Бачка Паланка**

**у школској 2023/2024. години**

##  I

Оглашава се конкурс за доделу стипендија за 60 ученика, 90 студената, 5 стипендија ученицима са инвалидитетом, односно који имају телесно оштећење или обољење које им трајно нарушава здравствено стање и 5 стипендија студентима са инвалидитетом, односно који имају телесно оштећење или обољење које им трајно нарушава здравствено стање на територији општине Бачка Паланка у школској 2023/2024. години.

Број стипендија одређује се према Одлуци Комисије за доделу стипендија ученицима и студентима и то:

* 15 стипендија - ученици првог разреда,
* 15 стипендија - ученици другог разреда,
* 15 стипендија - ученици трећег разреда,
* 15 стипендија - ученици четвртог разреда,
* 5 стипендија – ученицима са инвалидитетом, односно који имају телесно оштећење или обољење које им трајно нарушава здравствено стање
* 30 стипендија - студенти прве године факултета,
* 15 стипендија - студенти друге године факултета,
* 15 стипендија - студенти треће године факултета,
* 15 стипендија - студенти четврте године факултета,
* 15 стипендија - студенти пете и шесте године факултета
* 5 стипендија – студентима са инвалидитетом, односно који имају телесно оштећење или обољење које им трајно нарушава здравствено стање.

## II

Висина стипендије износи 4.000,00 динара месечно за ученике и 5.000,00 динара месечно за студенте.

## III

Пријаве на конкурс кандидат може поднети под следећим условима:

* да је ученик средње школе или студент на факултету/вишој школи чији је оснивач Република Србија и да има најмању просечну оцену из претходних година школовања 4,50, односно најмању просечну оцену из претходних година студија 8,00.
* да има пребивалиште на територији Општине Бачка Паланка;
* да није поновио разред у школи, односно обновио годину на студијима;
* да није корисник кредита или стипендије по другом основу.

 Ученици и студенти са инвалидитетом, односно који имају телесно оштећење или обољење које им трајно нарушава здравствено стање пријаве врше под следећим условима:

* да је ученик средње школе или студент на факултету/вишој школи чији је оснивач Република Србија и да има најмању просечну оцену из претходних година школовања 3,00, односно најмању просечну оцену из претходних година студија 7,00.
* да има пребивалиште на територији Општине Бачка Паланка;
* да није поновио разред у школи, односно обновио годину на студијима;
* да није корисник кредита или стипендије по другом основу.

## IV

На расписани конкурс кандидати уз захтев подносе следећу документацију:

- уверење о уписаном разреду и постигнутом успеху ученика (оверена фотокопија сведочанства):

1. за ученике првог разреда средње школе, просечан успех од 5-8 разреда основне школе,
2. за ученике другог разреда средње школе, успех из претходног (првог) разреда средње школе,
3. за ученике трећег разреда средње школе, успех из претходних (првог и другог) разреда средње школе,
4. за ученике четвртог разреда средње школе, просечан успех из претходних (првог, другог и трећег) разреда средње школе.

- уверење о уписаној години студија и постигнутом успеху студента (потврда са факултета)

1. за студенте прве године студија, просечан успех од 1-4 разреда средње школе,
2. за студенте следећих година студија, просек успеха у претходним годинама студија.

- учествовање на такмичењима (једно од освојена прва три места), реализована по календару Министарства просвете, науке и технолошког развоја:

|  |  |  |  |  |
| --- | --- | --- | --- | --- |
| Ранг такмичења | Општинско такмичење | Окружно такмичење | Републичко такмичење | Међународно такмичење |
| Освојено место |
| I место | 1,5 | 5 | 10 | 20 |
| II место | 1 | 4 | 8 | 18 |
| III место | 0,5 | 3 | 6 | 16 |

 Уколико се ради о екипним такмичењима и у зависности од ранга такмичења и освојеног места број бодова се дели са три.

- кандидати без примања по члану породице добијају пет бодова, а уколико су корисници социјалне помоћи још један бод.

- кандидати са примањима по члану породице већим од 60%+1 динар републичког просека добијају 0 бодова на материјалне услове. Осталим кандидатима који се налазе у групи до 60% републичког просека по члану породице број бодова ће се обрачунавати у складу са процентом примања у односу на републички просек на следећи начин:

60% републичког просека-просек примања

 5x

60% републичког просека

- потврда о имовном стању односно катастарским приходима родитеља или старатеља,

- за пољопривреднике – уверење Пореске управе о обрадивој површини за период од 01.01.-30.06. текуће године,

- за предузетнике -- уверење Пореске управе за период од 01.01.-30.06. текуће године,

- за запослене – уверење о просечним месечним примањима за период од 01.01.-30.06. текуће године,

- за власнике фирми, уколико су запослени у свом предузећу -- уверење о просечним месечним примањима за период од 01.01.-30.06. текуће године,

- за незапослене – потврда да се налазе на евиденцији Националне службе за запошљавање за период од 01.01.-30.06. текуће године,

- за пензионере – уверење Фонда за пензијско и инвалидско осигурање о просечној пензији за период од 01.01.-30.06. текуће године,

- за једнородитељске породице – потврда о висини алиментације,

- за самохране родитеље – извод из матичне књиге умрлих за другог родитеља,

- за кориснике социјалне помоћи – уверење Центра за социјални рад,

- изјава о броју чланова породичног домаћинства,

- оверена изјава о непримању друге стипендије или кредита.

- Комисија задржава право да за сваког кандидата који учествује на Конкурсу за доделу стипендија ученицима и студентима затражи допуну документације.

- кандидати који Комисији не доставе допуну документације о свом материјалном стању, морају потписати оверену изјаву, којом су сагласни да ће им на материјално стање бити додељено нула бодова.

 На расписани конкурс ученици и студенти са инвалидитетом, односно који имају телесно оштећење или обољење које им трајно нарушава здравствено стање уз захтев подносе следећу документацију:

 - уверење о уписаном разреду и постигнутом успеху ученика (оверена фотокопија сведочанства):

* 1. за ученике првог разреда средње школе, просечан успех од 5-8 разреда основне школе,
	2. за ученике другог разреда средње школе, успех из претходног (првог) разреда средње школе,
	3. за ученике трећег разреда средње школе, успех из претходних (првог и другог) разреда средње школе,
	4. за ученике четвртог разреда средње школе, просечан успех из претходних (првог, другог и трећег) разреда средње школе.

 - уверење о уписаној години студија и постигнутом успеху студента (потврда са факултета/више школе)

* 1. за студенте прве године студија, просечан успех од 1-4 разреда средње школе,
	2. за студенте следећих година студија, просек успеха у претходним годинама студија.
* Решење/уверење надлежног органа о постојању телесног оштећења или решење о потреби туђе неге и помоћи и медицинска документација којом се доказује постојање болести,
* оверена изјава о непримању друге стипендије или кредита.

 **V**

**Пријаве на конкурс за ученике средњих школа подносе се од 04. септембра до 04. октобра, а за студенте од 04. октобра до 04. новембра 2023. године.**

**VI**

Пријаве на конкурс из тачке IV овог конкурса подносе се Комисији за доделу стипендија ученицима и студентима, у зграду Општине Бачка Паланка, улица Краља Петра I бр. 16, канцеларија број 5.

**VII**

Одлуку о додели стипендија донеће Комисија за доделу стипендија ученицима и студентима у року од 30 дана од дана затварања конкурса.

**VIII**

Резултати конкурса ће бити објављени на огласној табли у згради Општине Бачка Паланка.

Комисија за доделу стипендија

 ученицима и студентима